**Női röplabda**

**2018/2019**

Az előző szezonban elért extraligába, az ország legjobb hat csapata közé kerülés, történelmi siker, nagy öröm volt a Haladás egyesületében. Jelentősen túlteljesítette az elvárásként meghatározott célt az újonc csapat. Az óriási siker nagy öröm volt az egyesület számára, egyben jelentős terheket, új feladatokat is hozott az új szezonban.

Az új szezonban kialakításra került elitbajnokság 6 csapat részvételével rajtolt el. Ebben a bajnokágban kizárólag nemzetközileg is elismert sikeres csapatok szerepelnek. Ez a színt elérhetetlen tűnt csapatunk számára még az elmúlt év kezdetén is. Az elitbe kerülés, a színvonal emelkedése nem csak a sportpályán hozott jelentős kihívást, hanem a magasabb szint elérése a feltételek előteremtésében is óriási terheket jelent egyesületünk számára. A játékosok terén is minőségi javulás volt szükségszerű, hogy tartani tudjuk a lépést a bajnokok ligájában és más nemzetközi kupákban edződő ellenfeleinkkel. A minőség azonban anyagi vonatkozásban is kimagasló finanszírozást igényel.

Az elitben szerepléssel a Haladás csapata kilépet a világ elé. Megnövekedett az országos televízióban a röplabda közvetítések száma. Szombathely neve is hetente jelenik meg az országos sportcsatornák közvetítése során. Csapatunk otthonából, a Haladás Sportkomplexumból is többször tudósított az országos sportcsatorna röplabdamérkőzésünkről. Mindegyik alkalommal pozitív képet sikerült kialakítani városunkról, a komplexumról és nem utolsó sorban a jelentős erőfeszítéssel versenyeztetett csapatunkról.

A 2018/2019-es szezonban a történelmi sikert követően nem tűzhettünk ki mást célt a csapatunk elé, mint az extraligában maradást. A megnövekedett terhek, a megnövekedett színvonal nem csak a játékosok, az edzők számára jelent kihívást, hanem a Haladás vezetői számára is új feladatokat jelent. Magasabb költségvetés szükséges ebben az osztályban, a megnövekedett kiadások miatt.

Terveink között szerepel, hogy hosszú távon is szerepeljen városunk neve, a Haladás női röplabda csapata az elit bajnokságban.

Öröm számunkra, hogy egyre több gyermek választja sportágunkat. Utánpótlásunk létszáma kimagasló országos szinten is és helyi összevetésben sem megkerülhető tényező. Szükségesnek érezzük az egyre növekvő, több száz sportolót magába foglaló röplabda utánpótlás számára példaképek állítását, az egészséges életre nevelést.

A fenti célok eléréséhez fontos lenne, hogy a Haladás utat találjon a helyi vállalkozásokhoz, támogatókhoz, a város vezetőihez. Szeretnénk elérni, hogy a város jóhírét tovább öregbítsük és a röplabdában is elismerően szóljanak a Szombathely városáról, a szombathelyi röplabdázásról, amelyet már egyre többet tűntetnek fel pozitív példaként.

Ahhoz, hogy a város és az egyesület közös céljait elérjük, az elit bajnokságban való szereplésünket megtartsuk összefogásra van szükség. Szükséges új támogatók bevonása és a kivívott színt megtartásához, ahogy a város más csapatainál ez természetes, Szombathely vezetőinek erkölcsi és anyagi támogatása.

Bizakodók vagyunk, hogy felismerve a röplabda egyre erősebb szerepét, elismerik és támogatják céljainkat, a röplabdát.

****